hotchpotch/miracl-hf-unified huggingface dataset:
เปรซีเดงชีปรูเดงชี
เปรซีเดงชีปรูเดงชี () เป็นเทศบาล (município) ในรัฐเซาเปาลู ในประเทศบราซิล เมืองมีประชากร 207,610 คน (ค.ศ. 2010) มีพื้นที่ 562.8 กม² ตั้งอยู่ห่างจากเซาเปาลู 558 กม.
ปลาซัสเดโซเบรานิอา
ปลาซัสเดโซเบรานิอา () เป็นดินแดนส่วนแยกของประเทศสเปนในแอฟริกาเหนือ ตั้งอยู่ริมทะเลเมดิเตอร์เรเนียน ทางชายฝั่งทางใต้ของช่องแคบยิบรอลตาร์ ประเทศโมร็อกโกได้อ้างสิทธิ์ปกครองเหนือดินแดนนี้ รวมทั้งเซวตา เมลียา และหมู่เกาะเล็ก ๆ ของสเปนในทะเลเมดิเตอร์เรเนียน
เปรเชา
เปรเชา () เป็นเมืองทางตะวันออกของประเทศสโลวาเกีย เมืองมีประชากรราว 91,000 คน เป็นเมืองใหญ่อันดับ 3 ของประเทศ ตั้งอยู่สูงจากระดับน้ำทะเลปานกลาง 250 ม. และพื้นที่ 70.4 ตร.กม.
เกาะกลีแปร์ตอน
เกาะกลีแปร์ตอน () เป็นเกาะปะการัง ตั้งอยู่ทางตะวันออกของมหาสมุทรแปซิฟิก มีพิกัดภูมิศาสตร์อยู่ที่ 10°18′เหนือ และ 109°13′ตะวันตก เกาะกลีแปร์ตอนเป็นดินแดนของประเทศฝรั่งเศส เช่นเดียวกับดินแดนโพ้นทะเลอื่น ๆ เกาะกลีแปร์ตอนมีพื้นที่ 6 ตารางกิโลเมตร และไม่มีประชากรอาศัยอยู่
เกาะปีเตอร์ที่ 1
เกาะปีเตอร์ที่ 1 () เป็นเกาะตั้งอยู่ใกล้กับชายฝั่งทวีปแอนตาร์กติกา มีพื้นที่ 154 ตารางกิโลเมตร เกาะปีเตอร์ที่ 1 เป็นดินแดนของทวีปแอนตาร์กติกาที่นอร์เวย์อ้างสิทธิ์ เกาะนี้ไม่มีประชากรอาศัยอยู่
เกาะเฮิร์ดและหมู่เกาะแมกดอนัลด์
เกาะเฮิร์ดและหมู่เกาะแมกดอนัลด์ () เป็นหมู่เกาะ ตั้งอยู่ใกล้กับแอนตาร์กติก มีพิกัดภูมิศาสตร์อยู่ที่ 53°06′ใต้ และ 73°31′ตะวันออก เกาะเฮิร์ดและหมู่เกาะแมกดอนัลด์เป็นดินแดนของประเทศออสเตรเลีย มีพื้นที่ 368 ตารางกิโลเมตร และไม่มีประชากรอาศัยอยู่
รือเกิน
รือเกิน (, "lat. Rugia") เป็นเกาะที่มีพื้นที่มากที่สุดของประเทศเยอรมนี อยู่นอกชายฝั่งของพอเมอเรเนียในทะเลบอลติก ในเขตการปกครองของรัฐเมคเคลนบูร์ก-เวสต์พอเมอราเนีย ตรงข้ามกับเมืองชเตลาซุนด์ เกาะมีความยาวมากสุดคือ 51.4 กม. (เหนือ-ใต้) มีความกว้างสูงสุด 42.8 กม. บริเวณทิศใต้ และมีพื้นที่ 926 กม² ในเดือนมิถุนายน ค.ศ. 2011 ยูเนสโกได้ขึ้นทะเบียนมรดกโลกให้กับ อุทยานแห่งชาติจัสมุนด์ (Jasmund National Park) เมืองมีแหล่งท่องเที่ยว มีภูมิทัศน์อันหลากหลาย มีชายหาด
เดนมาร์กได้เข้ายึดครองใน ค.ศ. 1168 รวมเข้ากับอาณาจักรพอเมอราเนีย ใน ค.ศ. 1325 และกับสวีเดนใน ค.ศ. 1648 เป็นส่วนหนึ่งของปรัสเซียเมื่อ ค.ศ. 1815
รูเซ
รูเซ (, , ) เป็นเมืองใหญ่เป็นอันดับ 5 ของประเทศบัลแกเรีย ตั้งอยู่ทางตะวันออกเฉียงเหนือของประเทศ บนฝั่งขวาของแม่น้ำดานูบ อยู่ตรงข้ามกับเมืองจูร์จูของประเทศโรมาเนีย อยู่ห่างจากเมืองหลวงของประเทศ กรุงโซเฟีย 300 กม. (186 ไมล์) และอยู่ห่างจากชายฝั่งทะเลดำ 200 กม. (124 ไมล์) เป็นเมืองท่าริมฝั่งแม่น้ำที่สำคัญของบัลแกเรีย รูเซมีสถาปัตยกรรมในศตวรรษที่ 19-20 ศิลปะแบบนีโอบาโรกและนีโอรอโกโก ที่ดึงดูดนักท่องเที่ยว มักเรียกว่า กรุงเวียนนาน้อย (Little Vienna)
ตั้งขึ้นเป็นเมืองป้อมปราการสมัยโรมัน ถูกทำลายในคริสต์ศตวรรษที่ 7 ชาวออตโตมันเติร์กยกให้บัลแกเรียในปี ค.ศ. 1877
นางงามจักรวาล 1958
นางงามจักรวาล 1958 () เป็นการจัดการประกวดนางงามจักรวาลครั้งที่ 7 จัดขึ้นเมื่อวันที่ 27 กรกฎาคม พ.ศ. 2501 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 36 คน จากทั่วโลก โดยมี เกลดิส เซนเดอร์ นางงามจักรวาล 1957 มองมงกุฏให้กับ ลุซ มารีน่า ซูลัวก้า สาวงามวัย 19 ปีจากประเทศโคลอมเบีย ครองตำแหน่งนางงามจักรวาลประจำปีนี้มี 36 ผู้เข้าประกวด ต่อไปนี้
รัฐลาริโอฆา
ลาริโอฆา () เป็นรัฐในประเทศอาร์เจนตินา ตั้งอยู่ทางตะวันตกของประเทศ มีอาณาเขตติดต่อกับรัฐเพื่อนบ้าน เรียงตามเข็มนาฬิกาจากทางทิศเหนือ คือ รัฐกาตามาร์กา รัฐกอร์โดบา รัฐซานลุยส์ และรัฐซานฆวน
กาแล (เมือง)
กาแล () เป็นเมืองและท่าเรือเฟอร์รีที่สำคัญของประเทศฝรั่งเศสตอนเหนือ ตั้งอยู่ในจังหวัดปาดกาแล ที่ช่องแคบโดเวอร์ จุดแคบสุดของช่องแคบอังกฤษ และเป็นเมืองในฝรั่งเศสที่ใกล้อังกฤษที่สุด กาแลเป็นท่าเรือเฟร์รีที่สำคัญระหว่างฝรั่งเศสกับอังกฤษ มีประชากรในเขตมหานคร 125,584 คน (ค.ศ. 1999)
หมู่เกาะแชทัม
หมู่เกาะแชทัม () เป็นกลุ่มเกาะในมหาสมุทรแปซิฟิก ทางตะวันออกเฉียงใต้ของประเทศนิวซีแลนด์ ห่างจากเกาะใต้ราว 680 กม. (420 ไมล์) มีเกาะราว 10 เกาะ ในรัศมี 40 กม. (25 ไมล์) เกาะใหญ่สุดคือเกาะแชทัมและรองลงมาคือเกาะพิตต์ เกาะแห่งนี้เป็นส่วนหนึ่งของประเทศนิวซีแลนด์อย่างเป็นทางการตั้งแต่ปี ค.ศ. 1842 ชาวยุโรปเดินทางมาถึงเกาะนี้เป็นครั้งแรกใน ค.ศ. 1791
สนามกีฬาเฉลิมพระเกียรติ 72 พรรษา
ศูนย์กีฬาเฉลิมพระเกียรติ 72 พรรษา เป็นสนามกีฬาที่ตั้งอยู่ในถนนคุ้มเกล้า ซอย 1/5 แขวงแสนแสบ เขตมีนบุรี จังหวัดกรุงเทพมหานคร เปิดให้บริการอย่างเป็นทางการเมื่อวันที่10มกราคม พ.ศ.2545
เวลาเปิดทำการ
- วันจันทร์ - เสาร์ เวลา 08.00 - 21.00น.
- วันอาทิตย์และวันหยุดนักขัตฤกษ์ เวลา 13.00 - 21.00น.
- ปิดทำการวันส่งท้ายปีเก่าต้อนรับปีใหม่และวันสงกรานต์
มีพื้นที่ให้บริการแบ่งออกเป็น3ส่วน ดังนี้
1.พื้นที่ส่วนสนามฟุตบอล ประกอบไปด้วยอาคารอัฒจันทร์ 2 อาคาร คืออาคารตึกทำการสำนักงาน(อัฒจันทร์ที่มีหลังคา) พื้นที่ชั้น2ฝั่นซ้ายจะเป็นห้องสำนักงานของสนามกีฬาและสมัครสมาชิก ส่วนพื้นที่ฝั่งขวาจะเป็นห้องฟิตเนส
ชั้นล่างฝั่งซ้ายสุดจะเป็นศูนย์ปฐมวัย ส่วนฝั่งขวาจะเป็นพื้นที่โยคะ/เอโรบิก 
อาคารตึกหลังชั้นล่างให้บริการฟิตเนส เทควันโด มวย เทเบิลเทนนิส ชั้น2 จะเป็นที่ทำการชั่วคราวของศูนย์เยาวชนมีนบุรี 
ภายในสนามจะเป็นสนามฟุตบอลพร้อมลู่วิ่ง8ลู่
ปัจจุบันได้รับการใช้งานเป็นสนามเหย้าของ สโมสรฟุตบอลไทยฮอนด้า ลาดกระบัง 
2.พื้นที่ส่วนของสระว่ายน้ำ
ขนาดของสระว่ายน้ำ กว้าง25เมตร ยาว50เมตร ลึก1.2เมตรตลอดทั้งสระ ชั้นล่างฝั่งซ้ายของอาคารจะมีห้องฟิตเนตและทดสอบสมรรถภาพทางกาย
3.พื้นที่ส่วนอาคารกีฬาในร่ม
เปิดให้บริการกีฬาแบดมินตัน4สนามในวันจันทร์,อังคาร,ศุกร์,เสาร์,อาทิตย์ หลังเวลา18.00น. และกีฬาฟุตซอล สวัสดี,พฤหัสบดี หลังเวลา18.00น.
นอกจากนี้ ยังเป็นสนามเหย้าของ Bangkok BTS Futsal Club สโมสรฟุตซอลกรุงเทพ 
นอกจากพื้นที่ทั้ง3ส่วนใหญ่ๆแล้วยังมีส่วนพื้นที่ให้บริการอีกคือส่วนของสนามเด็กเล่นจะอยู่ติดกับอาคารสำนักงานฝั่งซ้าย มีพื้นที่ออกกำลังกายกลางแจ้งที่อยู่ติดริมบ่อน้ำใหญ่ด้านซ้าย 
ศูนย์กีฬาฯแห่งนี้ยังมีบริการสอนกีฬาขั้นพื้นฐาน แชมป์ฟุตบอล,ฟุตบอล,ว่ายน้ำ,เทควันโด,แบดมินตันและวู้ดบอล
การสมัครสมาชิก
ค่าสมัคร
- เด็ก 10 บาท/ปี (5-18ปี)
- ผู้ใหญ่40บาท/ปี (18ปีขึ้นไป)
หลักฐานการสมัคร
- รูปถ่ายขนาด1นิ้วครึ่ง2ใบ
- สำเนาบัตรประชาชน/สำเนาสูติบัตร(เด็กเล็ก)
- ใบรับรองแพทย์(กรณีต้องการใช้บริการสระว่ายน้ำ)
ค่าบริการสระว่ายน้ำ
- เด็ก 5 บาท/รอบ
- ผู้ใหญ่ 15 บาท/รอบ
ค่าบริการแบดมินตัน ชั่วโมงละ 25 บาท/สนาม
หมาจิ้งจอกอินเดีย
"สำหรับหมาจิ้งจอกขนาดเล็กกว่าที่พบได้ในอินเดีย ดูที่: หมาจิ้งจอกเบงกอล"
หมาจิ้งจอกอินเดีย หรือ หมาจิ้งจอกหิมาลัย (; ) เป็นชนิดย่อยของหมาจิ้งจอกทอง ("C. aureus") หรือหมาจิ้งจอก
สีขนมี 2 สี คือ สีดำและสีขาวและสีน้ำตาลอมเหลืองบนหัวไหล่, หูและขา ในตัวที่อาศัยอยู่ในที่สูงจะมีสีลำตัวที่เข้มมากขึ้น มีขนสีดำตั้งแต่ช่วงกลางของด้านหลังและหาง หน้าท้องหน้าอกและด้านข้างของขาเป็นสีขาวครีมในขณะที่ส่วนใบหน้าและด้านล่างลำตัวจะมีลักษณะคล้ายผมหงอกด้วยขนสีเทา หมาจิ้งจอกอินเดียมีขนาดโตเต็มที่มีความยาว 100 เซนติเมตร (39 นิ้ว) มีความสูงจากหัวไหล่ถึงเท้า 35–45 เซนติเมตร (14–18 นิ้ว) และมีน้ำหนักประมาณ 8–11 กิโลกรัม (18–24 ปอนด์)
พบกระจายพันธุ์ตั้งแต่ปากีสถาน, อินเดีย, ภูฏาน, พม่า และเนปาล
ฌ็อง-ฌัก เดซาลีน
ฌ็อง-ฌัก เดซาลีน หรือ สมเด็จพระจักรพรรดิฌักที่ 1 แห่งเฮติ () เป็นอดีตสมเด็จพระจักรพรรดิแห่งจักรวรรดิเฮติ ซึ่งคือสาธารณรัฐเฮติในปัจจุบัน พระบรมราชสมภพเมื่อวันที่ 2 กันยายน ค.ศ. 1758 ในเฮติซึ่งกำลังเป็นอาณานิคมของฝรั่งเศส ดังนั้น เมื่อพระองค์ทรงเจริญวัยขึ้น จึงทรงเข้าร่วมกับกองทัพเฮติเพื่อต่อต้านและเรียกร้องเอกราชจากฝรั่งเศส พระองค์ทรงเป็นผู้นำการปฏิวัติเฮติ จนทำให้เฮติได้รับเอกราชในที่สุด และเป็นประมุขของเฮติองค์แรกภายใต้รัฐธรรมนูญ 1801 ต่อมาพระองค์ได้สถาปนาตนเป็นปฐมกษัตริย์แห่งจักรวรรดิเฮติ พระองค์ทรงได้รับการยกย่องว่าเป็นบิดาผู้ก่อตั้งเฮติ
ปลายรัชกาลของพระองค์ พระองค์ถูกลอบปลงพระชนม์ แล้วประเทศเฮติก็ถูกแบ่งออกเป็นสองสาธารณรัฐ
จักรพรรดิเลโอโปลด์ที่ 2 แห่งจักรวรรดิโรมันอันศักดิ์สิทธิ์
จักรพรรดิเลโอโปลด์ที่ 2 แห่งโรมันอันศักดิ์สิทธิ์ ทรงเป็นจักรพรรดิโรมันอันศักดิ์สิทธิ์ กษัตริย์แห่งฮังการีและโครเอเชีย ระหว่างปี 1790 ถึง 1792 พระองค์เป็นพระราชโอรสองค์ที่สามในจักรพรรดินีมาเรีย เทเรซา กับ จักรพรรดิฟรันซ์ที่ 1 และทรงเป็นพระเชษฐาในพระนางมารี อ็องตัวแน็ต อัครมเหสีในพระเจ้าหลุยส์ที่ 16 แห่งฝรั่งเศส พระองค์ขึ้นครองบัลลังก์จักรพรรดิโรมันอันศักดิ์สิทธิ์ต่อจากพระเชษฐาของพระองค์ จักรพรรดิโยเซฟที่ 2 ที่เสด็จสวรรคตโดยปราศจากรัชทายาท จักรพรรดิเลโอโปลด์ที่ 2 ทรงใช้การปกครองแบบสมบูรณาญาสิทธิราชย์อันทรงภูมิธรรมตามรอยพระเชษฐาของพระองค์
เจ้าชายเลโอโปลด์เสด็จพระราชสมภพในกรุงเวียนนา ทรงเป็นพระราชโอรสองค์ที่สาม ในปี 1753 ทรงหมั้นกับ เจ้าหญิง มาเรีย บีไทรซ์ เดสเต รัชทายาทแห่งดัชชีโมเดนาและเรจโจ แต่ก็ไม่เคยมีการอภิเษกเกิดขึ้น และเจ้าหญิงมาเรียก็ไปอภิเษกกับพระอนุชาของเจ้าชายเลโอโปลด์ คือ อาร์ชดยุกแฟร์ดินันด์ แทน
ภายหลังการสิ้นพระชนม์ของพระเชษฐาองค์รอง เจ้าชายชาลล์ โยเซฟ ในปี 1761 ทำให้พระองค์ต้องสืบบัลลังก์แกรนด์ดยุกแห่งทัสกานี ซึ่งเป็นตำแหน่งสำหรับโอรสองค์ที่สองแทนพระเชษฐา การได้เป็นรัชทายาทแห่งดัชชีทัสกานีได้เป็นเงื่อนไขที่ทำให้พระองค์ได้อภิเษกสมรสในวันที่ 5 สิงหาคม 1764 กับ อินฟันตา มาเรีย ลุยซา แห่งสเปน พระราชธิดาในพระเจ้าชาลล์ที่ 3 แห่งสเปน
เมื่อพระชนกนาถของพระองค์ จักรพรรดิฟรันซ์ที่ 1 เสด็จสวรรคตในเดือนสิงหาคม ปี 1765 พระองค์ก็ทรงครองบัลลังก์แกรนด์ดยุกแห่งทัสกานีต่อจากพระราชบิดา ในขณะที่พระเชษฐาของพระองค์ก็ขึ้นเป็นจักรพรรดิโรมันอันศักดิ์สิทธิ์ อย่างไรก็ตาม แกรนด์ดยุกเลโอโปลด์ทรงได้รับครามนิยมมากในฟลอเรนซ์ จากการที่ทรงก่อสร้างสิ่งก่อสร้างและโครงสร้างต่างๆมากมาย พระองค์ทรงชอบพอกับสตรีนางหนึ่งในฟลอเรนซ์ ผู้เป็นภริยาของเอิร์ลโควเปอร์ที่ 3 ซึ่งภายหลังเมื่อเรื่องชู้สาวแดงขึ้นมา จักรพรรดิโยเซฟที่ 2 ได้อวยยศให้เป็นการชดเชยแก่การกระทำผิดของพระอนุชา
เกรัลท์ แอร์มัน
เกรัลท์ "เกรี" แอร์มัน () เกิดวันที่ 18 กุมภาพันธ์ ค.ศ. 1959 ที่เทาเบอร์บิชช็อฟส์ไฮม์ รัฐบาเดิน-เวือร์ทเทิมแบร์ค เป็นอดีตผู้เล่นและผู้ฝึกสอนฟุตบอลชาวเยอรมัน ซึ่งปัจจุบันเป็นผู้ฝึกสอนการรักษาประตูร่วมกับแอร์สเทอ เอ็ฟเซ ไคเซิร์สเลาเทิร์น
ฮันนีพอสซัม
ฮันนีพอสซัม (; ) เป็นสัตว์มีกระเป๋าหน้าท้องขนาดเล็กชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Tasipes" และวงศ์ Tarsipedidae
ฮันนีพอสซัม เป็นสัตว์มีกระเป๋าหน้าท้องเพียงชนิดเดียวเท่านั้นที่ยังหลงเหลืออยู่มาจนถึงปัจจุบัน ขณะที่สัุตว์ที่ใกล้เคียงกันชนิดอื่น ๆ ได้สูญพันธุ์ไปหมดแล้ว มีรูปร่างคล้ายหนูหรือหนูผี มีความยาวเพียง 6.5–9 เซนติเมตร จัดเป็นสัตว์มีกระเป๋าหน้าท้องที่มีขนาดเล็กที่สุดในโลก
ฮันนีพอสซัม มีอายุขัยโดยเฉลี่ยเพียง 1–2 ปีเท่านั้น เป็นสัตว์ที่ออกหากินในเวลากลางคืน พบกระจายพันธุ์เฉพาะพื้นที่ที่แห้งแล้งทางตะวันตกเฉียงใต้ของออสเตรเลีย โดยกินน้ำต้อยและเกสรจากดอกของต้นแบงเซีย ซึ่งเป็นพืชดอกพื้นเมืองของออสเตรเลีย โดยใช้ลิ้นที่ยาวที่บริเวณตอนปลายมีลักษณะคล้ายแปรงหรือหวีตวัดกิน จากจะงอยปากที่ไม่มีฟัน และยาวบาง ฮันนีพอสซัมตัวเมียสามารถกินน้ำต้อยได้มากถึงร้อยละ 10 ของน้ำหนักตัวในแต่ละคืน
ฮันนีพอสซัม จึงเป็นสัตว์ที่ช่วยในการผสมเกษรของต้นแบงเซีย นอกจากจะเป็นสัตว์มีกระเป๋าหน้าท้องขนาดเล็กแล้ว ตัวอ่อนแรกเกิดของฮันนีพอสซัมยังถือเป็นตัวอ่อนของสัตว์เลี้ยงลูกด้วยนมที่เล็กมากที่สุดอีกด้วย โดยมีน้ำหนักตัวไม่เกิน 5 มิิลลิกรัมเท่านั้น
ชะมดแปลง
ชะมดแปลง () เป็นสกุลของสัตว์กินเนื้อ ในวงศ์ชะมดและอีเห็น (Viverridae) สกุลหนึ่ง ใช้ชื่อสกุลว่า "Prionodon" (/ไพร-โอ-โน-ดอน/) ในวงศ์ย่อย Prionodontinae (หรือแยกออกมาเป็นวงศ์ต่างหาก คือ Prionodontidae)
ชะมดแปลง เป็นชะมดจำพวกหนึ่งที่มีรูปร่างลักษณะคล้ายกับชะมดส่วนใหญ่ทั่วไป แต่มีรูปร่างเพรียว มีหางยาว ความยาวลำตัวไม่เกิน 30 เซนติเมตร อาศัยและหากินส่วนใหญ่บนต้นไม้ ด้วยรูปร่างที่เพรียวยาวจึงทำให้ดูเผิน ๆ เหมือนงูไต่ตามต้นไม้มากกว่าจะเป็นสัตว์เลี้ยงลูกด้วยนม อุ้งตีนมีซองเก็บเล็บได้เหมือนสัตว์ตระกูลแมว มีสีขนตามลำตัวเป็นจุดหรือลายแถบคดเคี้ยวแตกต่างไปตามชนิด ส่วนหางเป็นปล้อง ๆ ไม่มีขนแผงคอหรือขนที่สันหลัง และมีลักษณะเด่นเฉพาะ คือ ไม่มีต่อมผลิตกลิ่น เหมือนชะมดหรืออีเห็นชนิดอื่น ๆ จึงได้ชื่อว่า ชะมดแปลง
ชะมดแปลงนั้นจำแนกออกได้่เป็น 2 ชนิด คือซึ่งทั้ง 2 ชนิดนี้พบกระจายพันธุ์ในป่าดิบในหลายพื้นที่ของทวีปเอเชีย ตั้งแต่ อนุทวีปอินเดีย จนถึงเอเชียอาคเนย์ และแถบเทือกเขาตะนาวศรี, แหลมมลายู ไปจนถึงเกาะต่าง ๆ ของอินโดนีเซีย เป็นสัตว์ที่หากินในเวลากลางคืน ขณะที่กลางวันจะนอนหลับในโพรงไม้หรือพุ่มไม้ กินอาหารจำพวก นก, หนู, กระรอก หรือแมลงต่าง ๆ ปกติอาศัยอยู่ตามลำพัง ยกเว้นในช่วงฤดูผสมพันธุ์ คือ ราวเดือนกุมภาพันธ์-สิงหาคม ออกลูกครั้งละ 2 ตัว
จากการศึกษาทางดีเอ็นเอพบว่า ชะมดแปลงมีความเกี่ยวข้องกันทางพันธุกรรมกับชะมดแปลงอีกสกุลที่พบในทวีปแอฟริกา คือ "Poiana" มากกว่าที่จะเกี่ยวข้องกับสัตว์ตระกูลแมว
ชะมดแผง
ชะมดแผง เป็นสกุลของชะมดสกุลหนึ่ง ใช้ชื่อสกุลว่า "Viverra"
มีลักษณะคล้ายกับชะมดหรืออีเห็นทั่วไป มีลักษณะเด่น คือ ที่อุ้งตีนมีนิ้วทั้งหมด 5 นิ้ว โดยที่หัวแม่เท้ามีขนาดเล็กมากจนดูเหมือนมี 4 นิ้ว เมื่อประทับลงบนพื้นดิน จะมีรอยเท้าเพียง 4 นิ้ว เนื่องจากหากินบนพื้นดินเป็นหลัก และมีขนาดใหญ่กว่าของอีเห็น อีกทั้งที่ขนบริเวณสันหลังจรดปลายหางมีลักษณะเป็นแผงขนสีดำ พาดยาวตั้งแต่สันคอไปตามแนวสันหลัง ซึ่งเวลาตกใจหรือต้องการข่มขู่ผู้รุกรานจะยกแผงขนหลังนี้ให้ตั้งชันได้ อันเป็นที่มาของชื่อสามัญที่ใช้เรียกขาน ส่วนหางจะเป็นลายปล้อง ๆ
เป็นชะมดขนาดใหญ่ หากินตามพื้นดินมากกว่าบนต้นไม้ และักินสัตว์เล็ก ๆ เช่น หนู, กระรอก หรือ กบ, เขียด มากกว่ากินผลไม้หรือลูกไม้
พบกระจายพันธุ์ทั่วไปในอนุทวีปอินเดียและเอเชียอาคเนย์ทั้งส่วนที่เป็นแผ่นดินใหญ่ และเกาะต่าง ๆ ไปจนถึงเอเชียตะวันออก พบได้ในประเทศไทย 2 ชนิด
ลินเส็ง
ลินเส็ง (Linsang) เป็นภาษาชวาที่หมายถึง ชะมด หรืออีเห็น แต่จริง ๆ แล้วลินเส็งหมายถึง ชะมดแปลง ซึ่งเป็นชะมดที่ไม่มีต่อมกลิ่นเหมือนชะมดหรืออีเห็นทั่วไป
ลินเส็ง แบ่งออกได้เป็น 2 สกุล คือซึ่งทั้ง 2 สกุลนี้แบ่งออกได้เป็นสกุลละอีก 2 ชนิด
มาตีเยอ เดอบูว์ชี
มาตีเยอ เดอบูว์ชี (, ; เกิดวันที่ 28 กรกฎาคม ค.ศ. 1985 ที่เมืองเฟรอแต็ง) เป็นนักฟุตบอลชาวฝรั่งเศสเล่นให้กับแซ็งเตเตียน ในลีกเอิง ฝรั่งเศส โดยเล่นในตำแหน่งกองหลังฝั่งขวา แต่ก็เล่นในตำแหน่งกองกลางด้วย ในตำแหน่งตัวทำเกมยืนต่ำ
เดอบูว์ชี เคยเล่นให้กับนิวคาสเซิลยูไนเต็ด ก่อนจะย้ายไปอยู่กับอาร์เซนอล ในช่วงก่อนเปิดฤดูกาล 2014–15 ด้วยค่าตัว 12 ล้านปอนด์ ซึ่งเดอบูว์ชีมาแทนตำแหน่งของ บาการี ซาญา ที่ย้ายไปอยู่กับแมนเชสเตอร์ซิตี โดยที่ก่อนหน้านั้นอาร์เซนอลได้ซื้อตัว อาเลกซิส ซานเชซ จากบาร์เซโลนามาแล้ว
ในนัดที่พบกับแมนเชสเตอร์ซิตี ที่สนามเอมิเรตส์สเตเดียม ซึ่งเสมอกันไป 2-2 เดอบูว์ชีได้รับบาดเจ็บที่หัวเข่า ต้องหยุดพักนาน 3 เดือน เพื่อผ่าตัด ก่อนจะกลับมาเล่นได้อีกครั้งในช่วงปลายปี ค.ศ. 2014 แต่ก็ได้รับบาดเจ็บอีกในช่วงต้นปี ค.ศ. 2015 จากอาการไหล่หลุดเนื่องจากถูก มาร์โก อาเนาโตวิช ผู้เล่นของสโตกซิตี ชนล้มไปชนกับป้ายข้างสนาม ในนัดที่พบกับสโตกซิตี ที่สนามเอมิเรตส์สเตเดียม ที่อาร์เซนอลชนะไป 3-0 ซึ่งเดอบูว์ชีลงเล่นได้เพียง 13 นาที เท่านั้น และคาดว่าต้องใช้เวลารักษานาน 3 เดือน
ในฤดูกาล 2015–16 จากอาการบาดเจ็บนี้ทำให้เดอบูว์ชีต้องสูญเสียตำแหน่งตัวจริงให้แก่เอกตอร์ เบเยริน เมื่อหายเจ็บกลับมาก็เป็นตัวสำรอง ทำให้ในต้นเดือนกุมภาพันธ์ ค.ศ. 2016 จึงย้ายไปร่วมกับบอร์โด ในลีกเอิง ของฝรั่งเศสแบบยืมตัวจนจบฤดูกาล เนื่องจากต้องการติดทีมชาติไปเล่นในฟุตบอลชิงแชมป์แห่งชาติยุโรป 2016
ในฤดูกาล 2017–18 ด้วยอาการบาดเจ็บยาวนาน กอรปกับต้องตกเป็นตัวสำรอง จึงทำให้ในต้นปี ค.ศ. 2018 เดอบูว์ชีจึงย้ายไปแซ็งเตเตียน ในลีกเอิงแทน
ทางแยกต่างระดับปฐมพร
ทางแยกต่างระดับปฐมพร () เป็นทางแยกต่างระดับในอำเภอเมืองชุมพร จังหวัดชุมพร โดยเป็นจุดตัดระหว่างถนนเพชรเกษม ทางหลวงแผ่นดินหมายเลข 41 และทางหลวงแผ่นดินหมายเลข 327
คณะวิทยาศาสตร์และเทคโนโลยี มหาวิทยาลัยธรรมศาสตร์
คณะวิทยาศาสตร์และเทคโนโลยี มหาวิทยาลัยธรรมศาสตร์ ก่อตั้งขึ้นเมื่อปี พ.ศ. 2529 ซึ่งเป็นคณะลำดับที่ 9 ของมหาวิทยาลัยธรรมศาสตร์ และเป็นคณะแรกที่จัดตั้งขึ้น ณ ศูนย์รังสิต โดยระยะแรกจัดการเรียนการสอน 5 สาขาวิชา ได้แก่ สาขาวิชาสถิติ สาขาวิชาคณิตศาสตร์ (โดยสาขาวิชาคณิตศาสตร์และสถิติได้รับโอนมาจากคณะศิลปศาสตร์ มหาวิทยาลัยธรรมศาสตร์) สาขาวิชาคอมพิวเตอร์ สาขาวิชาวิทยาศาสตร์สิ่งแวดล้อม สาขาวิชาวิทยาศาสตร์สุขภาพ ต่อมาคณะฯได้ขยายการเรียนการสอนในสาขาวิชา เพิ่มขึ้นเป็นลำดับ ปัจจุบันการจัดการเรียนการสอนมีครบ คือ ปริญญาตรี ปริญญาโท และปริญญาเอก
ตั้งแต่เริ่มก่อจนถึงปัจจุบันคณะวิทยาศาสตร์และเทคโนโลยี มหาวิทยาลัยธรรมศาสตร์ประกอบด้วย 10 สาขาวิชา ดังต่อไปนี้การเข้าศึกษาต่อ
การเดินทาง
จังคอย
จังคอย (ยูเครน และ รัสเซีย: Джанкой, ; ) เป็นเมืองทางตอนเหนือของเขตไครเมีย ประเทศยูเครน ตั้งอยู่ห่างจากเมืองซิมเฟโรปอล 93 กม. (58 ไมล์) สถาปนาเป็นเมืองในปี ค.ศ. 1926 เมืองมีโรงงานอุตสาหกรรมหลากหลายประเภท ไม่ว่าจะเป็น รถยนต์ คอนกรีตเสริมเหล็ก ใยสังเคราะห์ เนื้อ และอื่น ๆ และยังมีโรงเรียนอาชีพเฉพาะทางหลายแห่ง
ฤดูพายุไต้ฝุ่นแปซิฟิก พ.ศ. 2509
ฤดูพายุไต้ฝุ่นแปซิฟิก พ.ศ. 2509 (ค.ศ. 1966) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2509
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
ปีนี้มีดีเปรสชันเขตร้อน 39 ลูกก่อตัวในมหาสมุทรแปซิฟิกตะวันตก
พายุโซนร้อนโลลาขึ้นถล่มฮ่องกงทำให้มีผู้เสียชีวิตหนึ่งราย
วงศ์ย่อยอีเห็นลายเสือโคร่ง
วงศ์ย่อยอีเห็นลายเสือโคร่ง เป็นวงศ์ย่อยของสัตว์กินเนื้อขนาดเล็ก ในวงศ์ชะมดและอีเห็น (Viverridae) ใช้ชื่อวิทยาศาสตร์ว่า Hemigalinae
สามารถจำแนกได้ดังนี้
คณะพยาบาลศาสตร์ มหาวิทยาลัยธรรมศาสตร์
คณะพยาบาลศาสตร์ มหาวิทยาลัยธรรมศาสตร์ ก่อตั้งขึ้นเมื่อปี พ.ศ. 2539 ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน 2539 ในการจัดการศึกษาสาขาวิชาชีพการพยาบาล ของมหาวิทยาลัยธรรมศาสตร์นั้นจัดตั้งเพื่อผลิตพยาบาล ในการให้บริการด้านการดูแลสุขภาพแก่สังคม และเพื่อปฏิบัติงาน โดยเน้นความสำคัญของการดูแลสุขภาพแบบองค์รวม และเป็นแหล่งฝึกปฏิบัติของนักศึกษาพยาบาลทุกหลักสูตร ให้บริการวิชาการแก่ประชาคมธรรมศาสตร์และสังคม และเน้นการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง
คณะพยาบาลศาสตร์ มหาวิทยาลัยธรรมศาสตร์ ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน 2539 ตามประกาศในราชกิจจานุเบกษา ฉบับกฤษฎีกา เล่มที่ 113 ตอนที่ 24 ก คณะพยาบาลศาสตร์ ได้รับการก่อตั้งตามแผนพัฒนาการศึกษา ระดับอุดมศึกษาระยะที่ 7 (พ.ศ. 2535 - 2539) ในการจัดการศึกษาสาขาวิชาชีพการพยาบาล ของมหาวิทยาลัยธรรมศาสตร์เพื่อผลิตพยาบาลในการให้บริการด้านการดูแลสุขภาพแก่สังคม และเพื่อปฏิบัติงานในโรงพยาบาลธรรมศาสตร์เฉลิมพระเกียรติ โดยได้ตัดโอนบุคลากรที่เกี่ยวข้องกับการศึกษาพยาบาลทั้งหมดรวมทั้งหลักสูตรประกาศนียบัตรผู้ช่วยพยาบาล (หลักสูตร 1 ปี) พ.ศ. 2538 จากคณะแพทยศาสตร์ มหาวิทยาลัยธรรมศาสตร์ ในปีการศึกษา 2539 คณะพยาบาลศาสตร์ ได้เริ่มจัดการเรียนการสอนเป็นปีแรก โดยเปิดสอน 2 หลักสูตร คือ หลักสูตรพยาบาลศาสตรบัณฑิต (พย.บ.) และหลักสูตรประกาศนียบัตรผู้ช่วยพยาบาล (หลักสูตร 1 ปี) ทั้งนี้ได้จัดการเรียนการสอน หลักสูตรประกาศนียบัตรผู้ช่วยพยาบาลเพียง 1 รุ่น สำหรับหลักสูตรพยาบาลศาสตรบัณฑิต ได้มีการปรับปรุงหลักสูตรเป็นบางส่วน 2 ครั้ง ในปี พ.ศ. 2540 และ พ.ศ. 2541 และปรับปรุงหลักสูตรทั้งหลักสูตร ในปี พ.ศ. 2546 เป็นหลักสูตรพยาบาลศาสตรบัณฑิต (ฉบับปรับปรุง พ.ศ. 2547) และเริ่มใช้หลักสูตรนี้ ตั้งแต่ปีการศึกษา 2547 เป็นต้นมาในปีการศึกษา 2548 คณะพยาบาลศาสตร์ได้เปิดสอนหลักสูตรพยาบาลศาสตรมหาบัณฑิต 2 สาขาวิชาได้แก่ สาขาการพยาบาลสุขภาพจิตและจิตเวช และสาขาการพยาบาลเวชปฏิบัติครอบครัว คณะพยาบาลศาสตร์เน้นความสำคัญของการดูแลสุขภาพแบบองค์รวมตั้งแต่วัยเด็กจนถึงวัยผู้สูงอายุ จึงได้จัดตั้งศูนย์พัฒนาเด็กปฐมวัย ในปี พ.ศ. 2542 และศูนย์ส่งเสริมสุขภาพในปี พ.ศ. 2547 เพื่อเป็นแหล่งฝึกปฏิบัติของนักศึกษาพยาบาลทุกหลักสูตร ให้บริการวิชาการแก่ประชาคมธรรมศาสตร์และสังคม และเป็นแหล่งการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง เพื่อก้าวสู่การเป็นศูนย์แห่งความเป็นเลิศในอนาคต
การเดินทาง
ดาร์-เอส-ซาลาม
ดาร์-เอส-ซาลาม (; ') เดิมมีชื่อว่า อึมซีซีมา () เป็นเมืองที่ใหญ่ที่สุดของประเทศแทนซาเนีย มีประชากรราว 4,364,541 คน ตั้งอยู่ริมฝั่งมหาสมุทรอินเดีย เมืองนี้เคยเป็นอดีตเมืองหลวงของประเทศแทนซาเนียก่อนที่จะย้ายไปที่โดโดมา
รอมัลลอฮ์
รอมัลลอฮ์ () เป็นเมืองหลวงโดยพฤตินัยของประเทศปาเลสไตน์ มีประชากรราว 301,296 คน มีพื้นที่ 16.3 ตารางกิโลเมตร ตั้งอยู่ห่างจากกรุงเยรูซาเลม ไปทางเหนือ 10 กิโลเมตร เมืองนี้เป็นที่ตั้งของที่ทำการรัฐบาลรัฐปาเลสไตน์
ทิมบักตู
ทิมบักตู () หรือ ตงบุกตู () เป็นเมืองแห่งหนึ่งของประเทศมาลี ตั้งอยู่ทางตอนกลางของประเทศที่มีแม่น้ำไนเจอร์ มีประชากรราว 54,453 คน เป็นเมืองที่ได้รับจดทะเบียนเป็นมรดกโลกทางวัฒนธรรม
วงศ์ย่อยอีเห็น
วงศ์ย่อยอีเห็น เป็นวงศ์ย่อยของสัตว์กินเนื้อ ในวงศ์ชะมดและอีเห็น (Viverridae) ใช้ชื่อวงศ์ว่า Paradoxurinae
การจำแนก
เป็นวงศ์ย่อยของชะมดและอีเห็นที่มีพฤติกรรมหากินและอาศัยบนต้นไม้มากกว่าจะลงมาบนพื้นดิน กินอาหารได้ทั้งพืชและสัตว์ กระจายพันธุ์อยู่เฉพาะในพื้นที่อนุทวีปอินเดียและเอเชียอาคเนย์เท่านั้น
วงศ์ย่อยชะมด
วงศ์ย่อยชะมด เป็นวงศ์ย่อยของสัตว์กินเนื้อ ในวงศ์ชะมดและอีเห็น (Viverridae) ใช้ชื่อวงศ์ว่า Viverrinae
นับเป็นวงศ์ย่อยที่มีสมาชิกที่หลากหลายและมากที่สุดในวงศ์นี้ แบ่งออกได้เป็น 22 ชนิด พบกระจายพันธุ์ทั้งในทวีปแอฟริกาและเอเชีย ขนาดความยาวสูงสุดได้ถึง 84 เซนติเมตร (33 นิ้ว) น้ำหนัก 18 กิโลกรัม (40 กรัม) พบในแอฟริกา เป็นสัตว์ที่มีฟันแหลม สามารถเขียนเป็นสูตรได้ว่า
โทบุเวิลด์สแควร์
โทบุเวิลด์สแควร์ (, ) คือ สวนสาธารณะแห่งหนึ่งในเมืองนิกโก จังหวัดโทะชิงิ ประเทศญี่ปุ่น เปิดทำการเมื่อวันที่ 24 เมษายน ค.ศ. 1993 มีพื้นที่ 7.65 ตารางกิโลเมตร สวนแห่งนี้ประกอบด้วยสิ่งจำลองขนาด 1:25 ซึ่งเป็นสถานที่ที่มีชื่อเสียง รวมถึงสถานที่ที่ขึ้นทะเบียนเป็นมรดกโลกทางวัฒนธรรมขององค์การยูเนสโก และหุ่นจำลองคนขนาดจิ๋วกว่า 140,000 คน โดยมีจุดประสงค์เพื่อปกป้องวัฒนธรรมและซากปรักหักพังของรูปแบบสถาปัตยกรรมทั่วโลก
เมื่อวันที่ 24 เมษายน พ.ศ. 2010 แบบจำลองของโตเกียวสกายทรีถูกเปิดเผยที่สวนแห่งนี้ ซึ่งมีขนาดความสูงถึง 26 เมตร โดยสูงกว่างานจำลองตึกเวิลด์เทรดเซ็นเตอร์ ที่มีความสูง 19.95 เมตร
กาโอ
กาโอ () เป็นเมืองในประเทศมาลี และเป็นเมืองหลวงของแคว้นกาโอ ตั้งอยู่ทางตะวันออกของประเทศ มีประชากรราว 86,633 คน
พรรษชล สุปรีย์
พรรษชล สุปรีย์ เกิด 29 มีนาคม 2525 ศึกษาที่ มหาวิทยาลัยหอการค้าไทย คณะมนุษยศาสตร์ ภาษาอังกฤษ ได้รับเกียรตินิยมอันดับ 2 เป็นนักแสดงสังกัดสถานีวิทยุโทรทัศน์ไทยทีวีสีช่อง 3
ชีวิตส่วนตัวแต่งงานแล้ว กับแฟนหนุ่มนอกวงการ
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
วาซีลี ชุยคอฟ
วาซีลี อีวาโนวิช ชุยคอฟ (, 12 กุมภาพันธ์ ค.ศ. 1900 - 18 มีนาคม ค.ศ. 1982) เป็นพลโทในกองทัพแดงระหว่างสงครามโลกครั้งที่สอง ได้รับเหรียญดาวทองของวีรชนแห่งสหภาพโซเวียตสองครั้ง (ค.ศ. 1944 และ 1945) และหลังสงครามได้รับเลื่อนยศเป็นจอมพล
ระหว่างสงครามโลกครั้งที่สอง ชุยคอฟมีประวัติการรบในโปแลนด์ ฟินแลนด์ และยังเคยเป็นที่ปรึกษาแก่เจียง ไคเช็กของจีน ใน ค.ศ. 1942 เขามีส่วนในยุทธการสตาลินกราด หลังจากนั้น บังคับบัญชาทหารองครักษ์ที่ 8 (8th Guards) และนำการบุกผ่านโปแลนด์ และนำการรุกของโซเวียตกระทั่งพิชิตกรุงเบอร์ลินใน ค.ศ. 1945
หลังสงคราม ชุยคอฟดำรงตำแหน่งผู้บัญชาการทหารกองกำลังภาคพื้นดินของกองทัพโซเวียต หัวหน้าการป้องกันสาธารณะ และเป็นสมาชิกคณะกรรมาธิการกลางพรรคคอมมิวนิสต์แห่งสหภาพโซเวียต
ดินดอนสามเหลี่ยมปากแม่น้ำโอคาวังโก
ดินดอนสามเหลี่ยมปากแม่น้ำโอคาวังโก หรือ สามเหลี่ยมปากแม่น้ำโอคาวังโก () เป็นดินดอนสามเหลี่ยมปากแม่น้ำขนาดใหญ่แห่งหนึ่งในทวีปแอฟริกา ตั้งอยู่ในเขตของประเทศบอตสวานา แอฟริกาใต้
ดินดอนสามเหลี่ยมปากแม่น้ำโอคาวังโก ได้รับสมญาว่าเป็น "รัตนะแห่งคาลาฮารี" เป็นเสมือนโอเอซิสของทะเลทรายคาลาฮารีที่แห้งแล้งของแอฟริกาใต้
เมื่อมองจากอวกาศ พื้นที่บริเวณนี้มีลักษณะคล้ายรอยเท้าของนกเป็นเขาวงกตประกอบด้วยทะเลสาบและแหล่งน้ำเล็ก ๆ ที่ซ่อนตัวอยู่ท่ามกลางดงกกและปาปิรุส นับเป็นที่ดินดอนสามเหลี่ยมปากแม่น้ำในแผ่นดินหรือพื้นที่ชุ่มน้ำที่ใหญ่ที่สุดในโลก (ไม่ติดทะเล) ครอบคลุมพื้นที่กว่า 15,000 ตารางกิโลเมตร
ดินดอนสามเหลี่ยมปากแม่น้ำโอคาวังโกนับเป็นปากแม่น้ำโอคาวังโก น้ำที่นี่จะระเหยหายไปโดยไม่ไหลลงสู่ทะเลหรือมหาสมุทรใด ๆ เพราะเป็นพื้นที่รับน้ำจากแม่น้ำหลายสายของแองโกลาและแทนซาเนีย แต่ในช่วงต้นปีของทุกปี ราวเดือนมกราคม-กุมภาพันธ์ จะเป็นฤดูน้ำหลากที่น้ำท่วม น้ำจะใส เกิดเป็นเกาะแก่งและทะเลสาบต่าง ๆ รวมถึงแอ่งน้ำต่าง ๆ ทำให้สภาพพื้นที่เปลี่ยนไป เป็นแหล่งที่ปลาชุกชุม มีปลาต่าง ๆ มากมายหลายชนิดมารวมกัน เช่น ปลาไทเกอร์, ปลาหนัง รวมทั้งสัตว์ป่าแอฟริกาหลายชนิด เช่น เสือดาว, สิงโต, แอนทิโลป, ช้างแอฟริกัน, ควายป่าแอฟริกัน รวมแล้วประมาณ 4,000 ชนิด และเป็นแหล่งยังชีพของชาวพื้นเมืองที่จับปลาเป็นอาชีพ
กูติ (นักฟุตบอล)
โฆเซ มาริอา กูติเอร์เรซ เอร์นันเดซ () หรือรู้จักในชื่อ กูติ () เกิดวันที่ 31 ตุลาคม ค.ศ. 1976 เป็นอดีตนักฟุตบอลชาวสเปน เล่นตำแหน่งกองกลางตัวรุก ในอาชีพของเขา โดยมากแล้วเล่นให้กับสโมสรฟุตบอลเรอัลมาดริด ลงเล่นมากกว่า 500 นัด (อย่างเป็นทางการ) ได้รับตำแหน่งเป็นรองกัปตันทีม ได้ช่วยให้ทีมได้รับถ้วย 15 ครั้ง ถ้วยที่โดดเด่นคือ ยูฟ่าแชมเปียนส์ลีก 3 ครั้ง และชนะเลิศลาลีกา 5 ครั้ง กูติยังลงเล่นในฐานะนักฟุตบอลทีมชาติสเปน 13 ครั้ง โดยลงแข่งเปิดตัวในปี ค.ศ. 1999
เทศบาลตำบลเสาธงหิน
เทศบาลตำบลเสาธงหิน เป็นหน่วยการปกครองส่วนท้องถิ่นระดับเทศบาลตำบลในเขตอำเภอบางใหญ่ จังหวัดนนทบุรี จัดตั้งขึ้นเมื่อวันที่ 12 กันยายน พ.ศ. 2554 ครอบคลุมพื้นที่ตำบลเสาธงหิน เฉพาะหมู่ที่ 4-8 และบางส่วนของหมู่ที่ 1-3 (นอกเขตเทศบาลตำบลบางม่วง)
ในสมัยของสมเด็จพระเจ้าตากสินมหาราช เมื่อพระองค์ได้เสด็จกรีธาทัพเพื่อที่จะทำการกู้ชาติจากข้าศึก ได้เสด็จนำทัพผ่านวัดสัก เมื่อทอดพระเนตรเห็นต้นสักจำนวนมากเป็นที่ร่มรื่น จึงรับสั่งให้หยุดทัพพักพลรบ ณ ที่วัดสักแห่งนี้เพื่อพักเอาแรงและรวบรวมกำลังพลจากที่ต่าง ๆ เพื่อออกรบ ไม่ว่าจะเป็นทัพของผู้ใดย่อมมีธงชัยประจำทัพหรือธงประจำตัวของแม่ทัพคนนั้น ๆ สมเด็จพระเจ้าตากสินได้มีรับสั่งให้ปักธงประจำทัพของพระองค์ลงบนกองทราย ณ ตำบลนั้น โดยให้หัวหมู่ทหารนำพลพรรคไปหาเอาหินก้อนใหญ่ ๆ มากองสุมทับและล้อมรอบเสาธงไว้มิให้ล้ม เพื่อเป็นเอกลักษณ์ของทัพและเป็นสัญลักษณ์จุดนัดหมายของทหาร แม่ทัพนายกองและไพร่พลทั้งหลายจึงพากันเรียกขานจุดนัดหมายนี้ว่า เสาธงหิน และในปี พ.ศ. 2464 ซึ่งเป็นปีที่กิ่งอำเภอบางแม่นางได้รับการยกฐานะเป็นอำเภอบางใหญ่ กำนันคนแรกชื่อ ขุนละออ นิราศพาน และตั้งเป็นชื่อ ตำบลเสาธงหิน ในที่สุด
ในสภาพปัจจุบัน เนื่องจากการเจริญเติบโตทางด้านเศรษฐกิจ ตำบลเสาธงหินซึ่งอยู่ในเขตการปกครองของอำเภอบางใหญ่อยู่ติดกับถนนรัตนาธิเบศร์และถนนกาญจนาภิเษก จึงเป็นศูนย์กลางของการขยายตัวชุมชนเมืองจากกรุงเทพมหานคร สภาพพื้นที่ส่วนหนึ่งจึงได้แปรเปลี่ยนเป็นที่อยู่อาศัยในรูปของหมู่บ้านจัดสรรหรืออาคารชุด
สำนักงานเทศบาลตำบลเสาธงหินปัจจุบันตั้งอยู่บ้านเลขที่ 99/99 หมู่ที่ 5 ตำบลเสาธงหิน โดยย้ายจากที่ทำการเดิม บ้านเลขที่ 79/3 หมู่ที่ 6 ซอยบางใหญ่ซิตี้ ซอย 9/6 ถนนกาญจนาภิเษก ตำบลเสาธงหิน เมื่อวันที่ 9 ธันวาคม พ.ศ. 2558
เขตเทศบาลตำบลเสาธงหินตั้งห่างจากศาลากลางจังหวัดนนทบุรีประมาณ 11 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
อาชีพหลักของประชากรในถิ่นนี้คือ เกษตรกรรม เพราะตั้งอยู่บนพื้นที่ราบลุ่มแม่น้ำเจ้าพระยา เป็นบริเวณที่อุดมสมบูรณ์ นอกจากนี้ยังมีอาชีพ รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชนในท้องที่ข้างเคียง และบางส่วนเดินทางไปทำงานในกรุงเทพมหานคร
นอกจากประชากรที่มีข้อมูลตามทะเบียนบ้านในตำบลเสาธงหินแล้ว ยังมีประชากรแฝง (มีชื่ออยู่ในทะเบียนบ้านเขตอื่น) ที่เข้ามาอาศัยอยู่เป็นจำนวนมาก เพราะเป็นพื้นที่ปริมณฑลของกรุงเทพมหานคร
เทศบาลตำบลบ้านบางม่วง
เทศบาลตำบลบ้านบางม่วง เป็นหน่วยการปกครองส่วนท้องถิ่นระดับเทศบาลตำบลในเขตอำเภอบางใหญ่ จังหวัดนนทบุรี จัดตั้งขึ้นเมื่อปี พ.ศ. 2554 ครอบคลุมพื้นที่ตำบลบางม่วง เฉพาะหมู่ที่ 1, 3-11, 13-15 และบางส่วนของหมู่ที่ 12 (นอกเขตเทศบาลตำบลบางม่วง)
เทศบาลตำบลบ้านบางม่วงเดิมมีฐานะเป็น สภาตำบลบางม่วง ต่อมาได้รับการจัดตั้งเป็น องค์การบริหารส่วนตำบลบางม่วง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็น เทศบาลตำบลบ้านบางม่วง ตั้งแต่วันที่ 30 กันยายน พ.ศ. 2554 เป็นต้นมา
อนึ่ง ในการยกฐานะเป็นเทศบาลได้เปลี่ยนชื่อองค์กรจาก "บางม่วง" เป็น "บ้านบางม่วง" เพื่อไม่ให้มีชื่อซ้ำกับเทศบาลตำบลบางม่วง (บริเวณบางใหญ่เก่า) ที่มีอยู่แต่เดิม โดยใช้ชื่อเทศบาลตามชื่อหมู่บ้านบางม่วง (ได้แก่ หมู่ที่ 3, หมู่ที่ 4 และหมู่ที่ 11 ตำบลบางม่วง ตามกฎหมายลักษณะปกครองท้องที่) ซึ่งเป็นชื่อที่มีประชาชนเห็นชอบมากที่สุดจากชื่อที่ให้เลือกทั้งหมด 8 ชื่อ
เทศบาลตำบลบ้านบางม่วงได้กำหนดให้ใช้รูปวัดปรางค์หลวงเป็นตราสัญลักษณ์ของเทศบาล เนื่องจากเป็นวัดเก่าแก่คู่ท้องถิ่น
เขตเทศบาลตำบลบ้านบางม่วงตั้งอยู่ทางทิศใต้ของอำเภอบางใหญ่ มีอาณาเขตติดต่อกับพื้นที่ใกล้เคียง ดังนี้
อาชีพหลักของประชากรในถิ่นนี้คือเกษตรกรรม เพราะตั้งอยู่บนพื้นที่ราบลุ่มอยู่ทางด้านทิศตะวันตกของแม่น้ำเจ้าพระยา มีคลองไหลผ่านหลายสายทำให้พื้นที่มีน้ำอุดมสมบูรณ์ สภาพดินฟ้าอากาศโดยทั่วไปอยู่ในเกณฑ์ปกติ นอกจากนี้ยังมีอาชีพ รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชนในท้องที่ข้างเคียง และบางส่วนเดินทางไปทำงานในกรุงเทพมหานคร
นอกจากประชากรที่มีข้อมูลตามทะเบียนบ้านในตำบลบางม่วงแล้ว ยังมีประชากรแฝง (มีชื่ออยู่ในทะเบียนบ้านเขตอื่น) ที่เข้ามาอาศัยอยู่เป็นจำนวนมาก เพราะเป็นพื้นที่ปริมณฑลของกรุงเทพมหานคร
อ็องตอนี เรแวแยร์
อ็องตอนี เรแวแยร์ () เกิดวันที่ 10 พฤศจิกายน ค.ศ. 1979 เป็นนักฟุตบอลชาวฝรั่งเศส เป็นผลงานของทีมเยาวชนของสโมสรฟุตบอลสตาดแรแน ที่เขาลงลงเล่นอาชีพแห่งแรก เขาลงในตำแหน่งแบ็กขวาแนวรุกให้กับสโมสรฟุตบอลซันเดอร์แลนด์และฟุตบอลทีมชาติฝรั่งเศส เขาเป็นที่รู้จักด้านความเร็วและความสามารถในการเล่นรับหากทีมเล่นในเทคนิคนั้น เขายังคงเล่นได้ทั้งข้างซ้ายและข้างขวา
คลองโยง
คลองโยง เป็นคลองที่อยู่ทางทิศตะวันออกของแม่น้ำท่าจีน ไหลผ่านท้องที่อำเภอนครชัยศรีและอำเภอพุทธมณฑล จังหวัดนครปฐม เชื่อมต่อกับคลองนราภิรมย์ คลองบางใหญ่ และคลองมหาสวัสดิ์
เทศบาลตำบลคลองโยง
ลุยส์ การ์ซิอา (นักฟุตบอลเกิด พ.ศ. 2521)
ลุยส์ ฆาบิเอร์ การ์ซิอา ซันซ์ () หรือรู้จักในชื่อ ลุยส์ การ์ซิอา เกิดวันที่ 24 มิถุนายน ค.ศ. 1978 เป็นอดีตนักฟุตบอลอาชีพชาวสเปน ส่วนใหญ่เล่นตำแหน่งปีกซ้าย ถึงแม้ว่าเขาจะถนัดซ้าย แต่ก็สามารถใช้เท้าได้ทั้ง 2 ข้างและเล่นลูกบนอากาศได้ดี เขาเล่นให้กับสโมสรฟุตบอลบาร์เซโลนาและอัตเลติโกมาดริดในประเทศบ้านเกิด จากนั้นย้ายไปสโมสรฟุตบอลลิเวอร์พูล ที่เขาได้ชนะในยูฟ่าแชมเปียนส์ลีก
ใน 8 ฤดูกาลในการเล่นฟุตบอลอาชีพ การ์ซิอาลงแข่งในลาลิกา 150 นัด ยิงได้ 22 ประตู เขายังเป็นตัวแทนทีมชาติในการแข่งขันฟุตบอลโลก 2006
รางวัลนาฏราช สาขาทีมนักแสดงยอดเยี่ยม
รางวัลนาฏราช สาขาทีมนักแสดงยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ทีมนักแสดงละครที่สามารถรับ - ส่งบทและอารมณ์ทางการแสดงได้ดี นักแสดงทุกคนทำหน้าที่ของตัวเองได้สมบทบาท ทำให้ผู้ชมเข้าใจถึงความสัมพันธ์ของตัวละครได้อย่างดี เกิดความกลมเกลียวกันในละคร ซึ่งถือว่าเป็นทีมนักแสดงที่ดีควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ทีมนักแสดงที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยทีมนักแสดงที่ได้รับการเสนอชื่อเข้าชิง
อาร์ม็อง โอกุสแต็ง หลุยส์ เดอ โกแล็งกูร์
อาร์ม็อง โอกุสแต็ง หลุยส์ เดอ โกแล็งกูร์ (; 9 ธันวาคม ค.ศ. 1773 - 2 กรกฎาคม ค.ศ. 1827) เป็นนายพลและนักการทูตในช่วงสงครามนโปเลียน อีกทั้งยังเป็นเอกอัครราชทูตฝรั่งเศสประจำรัสเซียอีกด้วย
มหาวิทยาลัยศรีปทุม วิทยาเขตชลบุรี
มหาวิทยาลัยศรีปทุม วิทยาเขตชลบุรี () เป็นวิทยาเขตของ มหาวิทยาลัยศรีปทุม เพื่อเป็นการแบ่งเบาภาระด้านการจัดการการศึกษาในระดับอุดมศึกษาของรัฐบาล และตอบสนองความต้องการของเยาวชนในส่วนภูมิภาค มหาวิทยาลัยฯ จึงได้ขยายวิทยาเขตออกไปในปีการศึกษา 2530 โดยได้จัดตั้งวิทยาเขตที่สมบูรณ์แบบเป็นครั้งแรกที่จังหวัดชลบุรี ซึ่งได้รับพระมหากรุณาธิคุณจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จพระราชดำเนินเป็นประธานในพิธีเปิดมหาวิทยาลัยศรีปทุม วิทยาเขตชลบุรี เมื่อวันที่ 19 กรกฎาคม พ.ศ. 2530 ตั้งอยู่ที่ ถนนบางนา-ตราด ตำบลคลองตำหรุ อำเภอเมือง จังหวัดชลบุรี
ฌ็อง ลาน
ฌ็อง ลาน (; 10 เมษายน ค.ศ. 1769 - 31 พฤษภาคม ค.ศ. 1809) เป็นทหารและผู้บัญชาการทหารระหว่างสงครามปฏิวัติฝรั่งเศสและสงครามนโปเลียน เขาเป็นหนึ่งใน 18 จอมพลฝรั่งเศสดั้งเดิมที่นโปเลียนทรงสถาปนาและเป็นหนึ่งในคนสนิทของนโปเลียน โบนาปาร์ต เขาเป็นหนึ่งในคนที่สนับสนุนนโปเลียนในรัฐประหาร 18 บรูแมร์ เขามีส่วนร่วมในยุทธการที่เอาสเทอร์ลิทซ์ ยุทธการที่เยนาและฟรีดลันด์ ในวันที่ 22 พฤษภาคม ค.ศ. 1809 ที่ยุทธการที่แอสเพน-เอสริ่ง เขาถูกปืนใหญ่ยิง ในระหว่างการโจมตีของออสเตรียตอบโต้โดย นายพล โจฮานน์ ฟอน เคลอเนา เขาได้รับบาดเจ็บสาหัส หลังจากถูกเคลื่อนย้ายไป
เอเบอร์สดอร์ฟ หลังจากนั้นประมาณ 10 วันเขาก็เสียชีวิตจากจากบาดแผลที่รุนแรง รวมแล้วมีอายุ 40 ปี
แต่งงานครั้งแรกกับนางพอลเลต เมริก ในวันที่ 19 มีนาคม ค.ศ.1795 มีบุตรด้วยกัน 1 คนแต่งงานครั้งสองกับหลุยส์ อองตัวแนต ในวันที่ 16 กันยายน ค.ศ.1800 มีบุตร-ธิดาด้วยกัน 5 คน
รางวัลนาฏราช สาขาบทโทรทัศน์ยอดเยี่ยม
รางวัลนาฏราช สาขาบทโทรทัศน์ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้เขียนบทละครที่เขียนบทละครได้ดี โดยบทละครนั้นอาจจะดัดแปลงมาจากนวนิยายหรือแต่งขึ้นมาเองได้ บทละครเปรียบเสมือนหัวใจสำคัญของละคร ฉะนั้นบทละครที่ได้รับรางวัล ควรเป็นบทละครที่รักษาเค้าโครงเรื่องบทประพันธ์หรือร้อยเรียงเรื่องราวได้สมเหตุสมผล เนื้อเรื่องสวยงาม ชวนติดตาม ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช บทละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยบทละครที่ได้รับการเสนอชื่อเข้าชิง
รางวัลนาฏราช สาขาเพลงละครยอดเยี่ยม
รางวัลนาฏราช สาขาเพลงละครยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ประพันธ์เพลงประกอบละครหรือนักร้อง โดยเพลงประกอบละครนั้นจะต้องมีเนื้อหาที่สื่อถึงละคร ไพเราะ ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช เพลงประกอบละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยเพลงประกอบละครที่ได้รับการเสนอชื่อเข้าชิง
หลุยส์-นีกอลา ดาวู
หลุยส์-นีกอลา ดาวู () เป็นทหารและผู้บัญชาการทหารระหว่างสงครามปฏิวัติฝรั่งเศสและสงครามนโปเลียน เขาเป็นหนึ่งใน 18 จอมพลฝรั่งเศสดั้งเดิมที่นโปเลียนทรงสถาปนา เขามีส่วนที่ทำให้กองทัพฝรั่งเศสได้รับชัยชนะในการรบในยุทธการที่เอาสเทอร์ลิทซ์เมื่อปี ค.ศ. 1805 โดยบัญชาการทัพจากเวียนนา มาเสริมปีกขวาของฝรั่งเศส ซึ่งเป้าหมายของฝั่งพันธมิตร ต่อมาในปี ค.ศ. 1807 ที่ยุทธการที่เจนา-เอาเออร์ชเตดท์ มีการต่อสร้างพร้อมกัน 2 เมืองโดยดาวูบัญชาการทัพกองพลที่ 3 ซึ่งมีจำนวน 27,000 คน เข้าโจมตีเมืองเอาเออร์ชเตดท์
ทัพของจอมพลฌ็อง บาติสต์ จูลส์ แบร์นาด็อตคอยหนุนหลัง (แต่ไม่ได้เข้าร่วมในสมรภูมิ) แต่ภายมีทัพปรัสเซียขนาดใหญ่จำนวน 60,500 คน ตั้งรับอยู่ ภายใต้การบัญชาการของดยุกแห่งเบราน์ชไวค์ (เสียชีวิตจากอาการบาดเจ็บหลังจากยุทธการ) ภายหลังจากการรบฝรั่งเศสได้รับชัยชนะอย่างขาดลอย โดยมีความสูญเสียเพียงเล็กน้อย ภายหลังสงครามสัมพันธมิตรครั้งที่ 4 ดาวู ได้รับการแต่งตั้งจากนโปเลียนที่ 1 เป็นดุ๊กแห่งเอาเออร์ชเตดท์
รางวัลนาฏราช สาขาละครชุดยอดเยี่ยม
รางวัลนาฏราช สาขาละครชุดยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ละครชุดที่ออกอากาศต่อเนื่องยาวนาน โดยละครชุดนั้นต้องมีเนื้อหาที่ดี แฝงแง่คิดดีๆหรือคติธรรมในการดำเนินชีวิต นักแสดงสามารถแสดงได้สมบทบาท ควรค่าแก่การได้รับรางวัลของปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ละครชุดที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยละครชุดที่ได้รับการเสนอชื่อเข้าชิง
สภากรุงเทพมหานคร พ.ศ. 2553
สภากรุงเทพมหานคร พ.ศ. 2553 เป็นสภากรุงเทพมหานครชุดที่ 8 โดยมีที่มาจากการเลือกตั้งสมาชิกสภากรุงเทพมหานคร เมื่อวันที่ 29 สิงหาคม พ.ศ. 2553 สภาชุดปัจจุบันมีสมาชิก 61 คน โดยแต่ละเขตมีสมาชิกได้เขตละ 1 คน ในขณะที่อีก 11 เขต อันได้แก่ ประเวศ จตุจักร บางกะปิ บางเขน ดอนเมือง สายไหม คลองสามวา ลาดกระบัง บางแค จอมทอง บางขุนเทียน มีสมาชิกเขตละ 2 คน
อ็องเดร มาเซนา
อ็องเดร มาเซนา (; 6 พฤษภาคม ค.ศ. 1758 - 4 เมษายน ค.ศ. 1817) เป็นทหารและผู้บัญชาการทหารระหว่างสงครามปฏิวัติฝรั่งเศสและสงครามนโปเลียน เขาเป็นหนึ่งใน 18 จอมพลฝรั่งเศสดั้งเดิมที่นโปเลียนทรงสถาปนา มีบทบาทในช่วงสงครามคาบสมุทร
มกราคม พ.ศ. 2556
มกราคม พ.ศ. 2556 เป็นเดือนที่ 1 ของปี พ.ศ. 2556 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
รางวัลนาฏราช สาขาเครื่องแต่งกายยอดเยี่ยม
รางวัลนาฏราช สาขาเครื่องแต่งกายยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ดีไซน์เนอร์หรือห้องเสื้อที่ออกแบบเสื้อผ้าให้นักแสดงได้สวยงาม เหมาะสมตามตัวละครหรือยุคสมัยในละคร ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ผู้จัดเครื่องแต่งกายที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยผู้จัดเครื่องแต่งกายที่ได้รับการเสนอชื่อเข้าชิง
หน้าผาการคลังสหรัฐ
ในสหรัฐอเมริกา "หน้าผาการคลัง" () หมายถึง ผลกระทบทางเศรษฐกิจซึ่งอาจเกิดขึ้นจากการเพิ่มภาษี การตัดลดงบประมาณ และการลดการขาดดุลงบประมาณสหรัฐอเมริกาเริ่มตั้งแต่ พ.ศ. 2556 หากกฎหมายเดิมที่มีอยู่ยังไม่เปลี่ยนแปลง การขาดดุลคาดว่าจะลดลงราวกลางปี พ.ศ. 2556 สำนักงานงบประมาณรัฐสภาประเมินว่าการขาดดุลที่ลดลงอย่างรุนแรง (หน้าผาการคลัง) นี้ มีแนวโน้มจะนำไปสู่ภาวะเศรษฐกิจถดถอยอย่างอ่อนในต้นปี พ.ศ. 2556
กฎหมายซึ่งนำไปสู่หน้าผาการคลัง มีการหมดอายุของรัฐบัญญัติลดภาษี พ.ศ. 2553 และการตัดลดงบประมาณที่วางแผนไว้ภายใต้รัฐบัญญัติควบคุมงบประมาณ พ.ศ. 2554 แทบทุกข้อเสนอให้หลีกเลี่ยงหน้าผาการคลังเกี่ยวข้องกับการต่ออายุการตัดภาษีสมัยประธานาธิบดีบุชหรือเพิ่มงบประมาณ เนื่องจากผลกระทบตรงข้ามระยะสั้นต่อเศรษฐกิจ หน้าผาการคลังจึงปลุกกระแสวิจารณ์อย่างเข้มข้นทั้งในและนอกรัฐสภา และนำไปสู่การเรียกร้องให้ขยายการลดภาษีบางส่วนหรือทั้งหมด และให้แทนที่การประหยัด (cutback) ที่มีเป้าหมายกว่า การเจรจายืดเยื้อว่าด้วยประเด็นดังกล่าวก่อให้เกิดความไม่แน่นอนของนโยบายเพิ่มสูงขึ้นต่อภาษีที่จะกำหนดและรายจ่ายภาครัฐในสหรัฐอเมริกา
รัฐบัญญัติควบคุมงบประมาณเป็นการประนีประนอมโดยตั้งใจให้ระงับข้อพิพาทเกี่ยวกับเพดานหนี้สาธารณะ โครงการหลักบางโครงการ เช่น หลักประกันสังคม (Social Security) ประกันสุขภาพ (Medicaid) การใช้จ่ายระดับสหรัฐ (รวมทั้งการใช้จ่ายทางทหารและบำนาญ) และสวัสดิการทหารผ่านศึก ถูกยกเว้นจากการตัดลดงบประมาณ สำหรับรายจ่ายด้านการป้องกันประเทศ หน่วยงานรัฐบาลกลางและกระทรวงต่าง ๆ จะถูกลดผ่านการลดกว้าง ๆ ตื้น ๆ
หนี้สาธารณะของสหรัฐอเมริกาจะยังคงโตขึ้นแม้จะมีหน้าผาการคลังก็ตาม อย่างไรก็ดี ในอีกสิบปีข้างหน้า การขาดดุลที่น้อยลงจะลดการเพิ่มหนี้ที่คาดการณ์ไว้ลงได้มากถึง 7.1 ล้านล้านดอลล่าร์สหรัฐ หรือราว 70% ซึ่งส่งผลให้มีอัตราส่วนหนี้ต่อขนาดเศรษฐกิจลดลงอย่างมาก สำหรับปีแรก (จากปีงบประมาณ 2555 ถึง 2556) รายได้จากภาษีของรัฐบาลกลางคาดการณ์ว่าจะเพิ่มขึ้น 19.63% ขณะที่รายจ่ายคาดว่าจะลดลง 0.25% การเปลี่ยนแปลงเหล่านี้จะเพิ่มรายได้จากภาษีใน พ.ศ. 2556 เป็น 18.4% ของจีดีพี เหนือกว่าค่าเฉลี่ยในอดีตที่ 18.0% ของจีดีพี ขณะที่การลดรายจ่ายลงเหลือประมาณ 22.4% ของจีดีพี ซึ่งยังสูงกว่าค่าเฉลี่ยรายจ่ายในอดีตที่ 21.0% ของจีดีพี
วงศ์ย่อยปลาเขือ
วงศ์ย่อยปลาเขือ หรือ วงศ์ย่อยปลาบู่เขือ () เป็นวงศ์ย่อยของวงศ์ปลาบู่ (Gobiidae) ใช้ชื่อวงศ์ว่า Amblyopinae
ปลาในวงศ์ย่อยนี้ มีรูปร่างโดยรวมคือ มีลำตัวเรียวยาวคล้ายงูหรือปลาไหลมากกว่าปลาบู่ อาศัยอยู่ในโคลน ครีบหลังสองตอนเชื่อมต่อกันโดยโครสร้างเนื้อเยื่อ ตาลดรูปลงจนมีขนาดเล็ก เนื่องจากไม่ได้ใช้ประโยชน์ มีลำตัวสีชมพู, สีแดง หรือสีม่วง แบ่งออกได้เป็น 23 ชนิด ใน 12 สกุล
12 สกุลอนึ่งในสกุล "Gobioides" โดยมากจะจัดให้อยู่ในวงศ์ย่อย Gobionellinae
อาร์ดา ทูรัน
อาร์ดา ทูรัน (; เกิดเมื่อวันที่ 30 มกราคม ค.ศ. 1987) เป็นนักฟุตบอลชาวตุรกี ปัจจุบันเล่นให้กับอิสตันบูลบาซัคเซเฮอร์ โดยยืมตัวมาจากบาร์เซโลนา และทีมชาติตุรกี ในตำแหน่งกองกลางตัวรุก เมื่อตอนเขาอายุ 22 ปี เขาเล่นให้กับกาลาทาซาไร สโมสรฟุตบอลชื่อดังในตุรกี และได้เป็นกัปตันทีมของสโมสรจนถึงฤดูกาล 2009-10 ก่อนที่จะมาอยู่กับอัตเลตีโกมาดริด
เพชรอู่ทอง อ.ขวัญเมือง
เพชรอู่ทอง อ.ขวัญเมือง หรือ สายเลือด ส.ทวีกิจ เกิดวันที่ 11 กุมภาพันธ์ พ.ศ. 2538 ที่อำเภอห้วยราช จังหวัดบุรีรัมย์ เป็นนักมวยไทยชาวไทย ผู้ซึ่งได้รับการจัดให้เป็นนักมวยระดับแถวหน้าของประเทศ เขาเป็นบุตรชายของลิ่วลม พ.ธวัชชัย ซึ่งเป็นอดีตนักมวยไทย และเพชรอู่ทองมีนักมวยไทยในดวงใจคือฟ้าสุชล ศิษย์โอ ซึ่งเป็นน้าชายของเขาเอง
ปัจจุบัน เพชรอู่ทองมีสมหมาย สกุลเมตตา เป็นหัวหน้าคณะ
เพชรอู่ทอง มีชื่อจริงคือ ณัฐพล นวลแก้ว เป็นบุตรชายของนายวิกิจ และนางการะเกด นวลแก้ว ซึ่งพ่อของเขาเป็นอดีตนักมวยไทยที่ใช้ชื่อลิ่วลม พ.ธวัชชัย เข้าแข่งขัน
เพชรอู่ทองเป็นนักมวยไทยที่ได้รับการกล่าวถึงในรายการใหญ่หลายรายการ อาทิ วันที่ 17 กรกฎาคม พ.ศ. 2555 เพชรอู่ทองเข้าแข่งขันรายการขุนศึกตระกูลหยาง ที่เวทีมวยลุมพินี โดยได้พบกับเทียนขาว ท.แสงเทียนน้อย วันที่ 8 สิงหาคม เพชรอู่ทองเข้าแข่งขันคู่เอกรายการศึก ส.สมหมาย ที่เวทีมวยราชดำเนิน โดยได้พบกับอุ้ยเสี่ยวป้อ ซูจีบะหมี่เกี๊ยว และเพชรอู่ทองเป็นฝ่ายชนะคะแนนขาด วันที่ 18 กันยายน เพชรอู่ทองเข้าแข่งขันคู่เอกรายการศึกขุนศึกตระกูลหยาง ที่เวทีมวยลุมพินี โดยได้พบกับลูกนิมิต สิงห์คลองสี่ จากการแข่งขันครั้งดังกล่าว เพชรอู่ทองเป็นฝ่ายชนะคะแนนขาด วันที่ 11 ตุลาคม เพชรอู่ทองเข้าแข่งขันรายการศึกวันทรงชัย ที่เวทีมวยราชดำเนิน และเป็นฝ่ายเสมอกับยอดทองไท ป.เตละกุล วันที่ 15 พฤศจิกายน เพชรอู่ทองเข้าแข่งขันคู่เอกของรายการศึกวันกิ่งทอง ที่เวทีมวยราชดำเนิน โดยได้พบกับพลังทิพย์ น.ศรีผึ้ง
วันที่ 24 ธันวาคม พ.ศ. 2555 เพชรอู่ทองเข้าแข่งขันรายการศึกวันสถาปนา 67 ปีเวทีราชดำเนิน โดยได้พบกับคู่ชกอย่างเก้าแต้ม ลูกพระบาท ในพิกัด 120 ปอนด์ และเพชรอู่ทองเป็นฝ่ายแพ้คะแนน
เก้าแต้ม ลูกพระบาท
เก้าแต้ม ลูกพระบาท หรือชื่อจริง ถิรเจตน์ ทองประดับ เกิดที่อำเภอปราสาท จังหวัดสุรินทร์ เป็นนักมวยไทยชาวไทยที่มีชื่อเสียง ซึ่งได้รับการดูแลโดย กิ่งทอง ลูกพระบาท
วันที่ 30 มิถุนายน พ.ศ. 2552 เก้าแต้มเข้าแข่งขันคู่รองของรายการศึกเพชรยินดี ที่เวทีมวยลุมพินี ซึ่งเขาเป็นฝ่ายแพ้คะแนนต่อสองคม ว.สังข์ประไพ
วันที่ 8 มีนาคม พ.ศ. 2554 เก้าแต้มเข้าแข่งขันคู่ประกอบรายการศึกลุมพินีแชมเปี้ยนเกียรติเพชร โดยได้พบกับรุ่งเพชร ว.รุ่งนิรันดร์ วันที่ 30 สิงหาคม เก้าแต้มเข้าแข่งขันรายการศึกไพรอนันต์เงินล้าน โดยได้พบกับน้องเบียร์ โชคงามวงศ์ วันที่ 25 ตุลาคม เก้าแต้มเข้าแข่งขันคู่เอกรายการศึกเพชรยินดี ที่เวทีมวยลุมพินี และเป็นฝ่ายแพ้คะแนนต่อขวัญข้าว ช.ราชพัสดุอีสาน
วันที่ 12 มกราคม พ.ศ. 2555 เก้าแต้มเข้าแข่งขันที่เวทีมวยราชดำเนิน ซึ่งเป็นฝ่ายชนะมานะศักดิ์ ปิ่นสินชัย วันที่ 23 มีนาคม เก้าแต้มเข้าแข่งขันคู่เอกรายการศึกแสงมรกต ที่เวทีมวยลุมพินี โดยเป็นฝ่ายชนะคะแนนมานะศักดิ์ ปิ่นสินชัย ซึ่งเป็นการชนะคู่ปรับเก่าอีกครั้ง และทำยอดค่าชมจากรายการดังกล่าวที่ 880,720 บาท วันที่ 22 มิถุนายน เก้าแต้มเข้าแข่งขันคู่เอกศึกแสงมรกต ณ เวทีมวยลุมพินี โดยเป็นฝ่ายชนะคะแนนต่อมงคลชัย ควายทองยิม วันที่ 14 สิงหาคม เก้าแต้มเข้าแข่งขันรายการศึกแสงมรกต ที่เวทีมวยลุมพินี ซึ่งเขาเป็นฝ่ายชนะทีเคโอมงคลชัย ควายทองยิม ในยกที่ 2 วันที่ 12 ตุลาคม เก้าแต้มเข้าแข่งขันรายการศึกอีมิเน้นท์แอร์ ที่เวทีมวยลุมพินี ซึ่งเขาเป็นฝ่ายแพ้คะแนนรุ่งเพชร ว.รุ่งนิรันดร์ วันที่ 20 พฤศจิกายน เก้าแต้มเข้าแข่งขันคู่เอกนำรายการศึกแสงมรกต ที่เวทีมวยลุมพินี โดยได้พบกับไข่มุกดำ เอกบางไทร จากการแข่งขันดังกล่าว เก้าแต้มเป็นฝ่ายชนะคะแนนขาด
วันที่ 24 ธันวาคม พ.ศ. 2555 เก้าแต้มเข้าแข่งขันรายการศึกวันสถาปนา 67 ปี เวทีราชดำเนิน โดยได้พบกับคู่ชกอย่างเพชรอู่ทอง อ.ขวัญเมือง และเก้าแต้มเป็นฝ่ายชนะคะแนน
ผึ้ง (แก้ความกำกวม)
ผึ้ง อาจหมายถึง
สเตฟาน สายชล ปารเนียส
สเตฟาน สายชล จอร์จ ปารเนียส เกิดวันที่ 16 เมษายน พ.ศ. 2536 เป็นนักแสดงและนายแบบลูกครึ่งไทย-ฝรั่งเศส เคยมีผลงานด้านอื่นเช่น ถ่ายโฆษณา เดินแบบ มีละครเรื่องแรก รากบุญ ช่อง 3
ตำบลห้วยใต้
ตำบลห้วยใต้ เป็นตำบลหนึ่งในอำเภอขุขันธ์ ก่อตั้งขึ้นเมื่อปี พ.ศ. 2515 โดยแยกออกจากตำบลห้วยเหนือ
ตำบลห้วยใต้ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ตำบลห้วยใต้แบ่งพื้นที่การปกครองออกเป็น 13 หมู่บ้าน ได้แก่
ประกอบด้วยโรงพยาบาลส่งเสริมสุขภาพตำบล 1 แห่ง คือ
ประกอบด้วยโรงเรียนประถมศึกษา 4 โรงเรียน ได้แก่
ประกอบด้วยวัดจำนวน 4 วัด ได้แก่
ฟีลีปี ลูอีช กัสมีร์สกี
ฟีลีปี ลูอีช กัสมีร์สกี หรือรู้จักกันในชื่อ ฟีลีปี ลูอีช (เกิดเมื่อวันที่ 9 สิงหาคม ค.ศ. 1985 ในเมือง จารากูอา เด ซุล รัฐซันตากาตารีนา) เป็นนักฟุตบอลชาวบราซิล ปัจจุบันเล่นให้กับ อัตเลตีโกมาดริด ใน ลาลีกา
เขาเป็นนักเตะที่ถนัดในด้าน กองหลัง ในตำแหน่ง แบ็กซ้าย และบางครั้งยังเล่นเป็น กองกลางฝั่งซ้ายได้อีกด้วย. ฟิลิเปเล่นฟุตบอลในสโมสรสเปนมากที่สุดในการเล่นฟุตบอลอาชีพของเขาโดยเล่นให้ เดปอร์ตีโบเดลาโกรูญา ถึง 4 ฤดูกาล
ราอุล การ์ซิอา (นักฟุตบอล)
ราอุล การ์ซิอา เอสกูเดโร (; เกิดเมื่อวันที่ 11 กรกฎาคม ค.ศ. 1986 ในเมืองปัมโปลนา แคว้นนาวาร์) เป็นนักฟุตบอลชาวสเปน ปัจจุบันเล่นให้กับเดปอร์ติโบอาลาเบสในลาลิกา ตำแหน่งกองหลัง
สนามกีฬาลาโรซาเลดา
เอสตาดิโอ ลา โรซาลีดา เป็นสนามกีฬาของกีฬาฟุตบอล ตั้งอยู่ที่เมือง มาลากา แคว้นอันดาลูซีอา ทางตอนใต้ของประเทศสเปน นอกจากนี้ยังเป็นสนามเหย้าของ สโมสรฟุตบอลมาลากา สโมสรฟุตบอลชื่อดังจาก ลาลีกา ลีกฟุตบอลสูงสุดของ ประเทศสเปน มีความจุทั้ง 29,500 ที่นั่ง
สนามแห่งนี้ยังเคยใช้เป็นหนึ่งในสนามที่ทำการแข่งขัน ฟุตบอลโลก 1982 ที่ ประเทศสเปนเป็นเจ้าภาพ
เฆซุส กาเมซ
เฆซุส กาเมซ ดัวร์เต (; เกิดเมื่อวันที่ 10 เมษายน ค.ศ. 1985 เป็นนักฟุตบอลชาวสเปน ปัจจุบันเป็นรองกัปตันทีมของ สโมสรฟุตบอลมาลากา คนปัจจุบัน เล่นในตำแหน่งแบ็กขวา
กาเมซเคยเล่นให้กับทีมชาติสเปนชุดอายุไม่เกิน 23 ปี และคว้าแชมป์ เมดิเตอร์รานีนเกมส์ ได้ในปี 2005
เกาะปาเดร
เกาะปาเดร () เป็นเกาะสันดอนที่ใหญ่ที่สุดในโลก อยู่ในรัฐเทกซัส สหรัฐอเมริกา ตั้งอยู่บริเวณชายฝั่งนอกรัฐเทกซัสทางทิศใต้ ด้านนอกเกาะอยู่ติดต่อกับอ่าวเม็กซิโก ส่วนด้านในของเกาะเป็นลากูนขนาดใหญ่มีชื่อว่า ลากูนามาเดร ชื่อของเกาะตั้งตาม ปาเดร โคเซ นีโกลัส บายี
เกาะมีความยาว 113 ไมล์ (182 กม.) และกว้าง 3 กม.
ฟารู
ฟารู () เป็นเมืองทางใต้สุดบนแผ่นดินใหญ่ของประเทศโปรตุเกส ตั้งอยู่ในเทศบาลฟารู ทางตอนใต้ของโปรตุเกส เมืองมีประชากร 41,934 คน ขณะที่เทศบาลมีประชากร 64,560 คน (ค.ศ. 2011)
เจย์ เฮอร์ฟอร์ด
เจย์ เฮอร์ฟอร์ด () เกิดวันที่ 22 สิงหาคม ค.ศ. 1987 ที่ครอฟตัน รัฐแมริแลนด์ เป็นนักฟุตบอลชาวอเมริกัน ผู้ซึ่งปัจจุบันเล่นให้แก่ทีมคริสตัลพาเลซบัลติมอร์ในยูเอสเอสเอฟดิวิชัน 2 โปรเฟสชันแนลลีก รวมถึงได้หวนกลับมาเป็นบุคลากรของมหาวิทยาลัยจอนส์ฮอปกินส์ซึ่งเป็นฤดูกาลที่สามของเขาในฐานะของผู้ฝึกสอนการรักษาประตู
เฮอร์ฟอร์ดเข้าศึกษาที่โรงเรียนมัธยมเซาธ์ริเวอร์ และเริ่มต้นเรียนสองปีที่มหาวิทยาลัยฟรอสบูร์กสเตท โดยช่วยทำผลงานให้แก่มหาวิทยาลัยดังกล่าวด้วยสถิติรวมที่ ชนะ 26 แพ้ 14 เสมอ 2 ในช่วงเวลานั้น เขาได้รับเลือกเข้ารับรางวัลออล-แอลเลเกนีเมาเทนคอลลีเจทคอนเฟอเรนซ์ออเนอเรเบิลเมนชันใน ค.ศ. 2007 และออลคอนเฟอร์เรนซ์เซคันด์ทีมใน ค.ศ. 2008 เขาจบฤดูกาลรุ่นอาวุโสของเขาในอันดับสองของลีกด้วยค่าเฉลี่ยการรักษาประตูที่ 0.77 โดยเป็นอันดับสามในการรักษาประตูที่ร้อยละ .797 และอันดับเก้าในการรักษาประตูที่ 59 ลูก
เฮอร์ฟอร์ดเข้าสู่ระดับอาชีพเมื่อเขาเซ็นสัญญากับแฮริสเบิร์กซิตี้ไอซ์แลนเดอร์สของยูเอสแอลเซคันด์ดิวิชัน เขาเปิดตัวในระดับอาชีพของเขาได้อย่างน่าสนใจ ด้วยการเป็นผู้เล่นในสนามแทนการเป็นผู้รักษาประตู เมื่อวันที่ 12 สิงหาคม ค.ศ. 2009 โดยการเปลี่ยนตัวในช่วงท้ายที่การแข่งขันฤดูกาลสุดท้ายปี 2009 ของแฮริสเบิร์กเมื่อครั้งที่พบกับทีมเวสเทิร์นแมสไพโอเนียร์
เฮอร์ฟอร์ดเซ็นสัญญากับคริสตัลพาเลซบัลติมอร์ของยูเอสเอสเอฟดิวิชัน 2 โปรเฟสชันแนลลีก ในฐานะตัวสำรองถัดจากตัวเลือกแรกอย่างอีวาน บุช
ซีรากูซา
ซีรากูซา ( ; ; ; "Syrakoúsai") เป็นเมืองประวัติศาสตร์ในแคว้นปกครองตนเองซิซิลี ในทะเลไอโอเนียน เป็นเมืองหลวงของจังหวัดซีรากูซา ประเทศอิตาลี เป็นเมืองที่เต็มไปด้วยประวัติศาสตร์กรีกโบราณทั้งด้านวัฒนธรรม สถาปัตยกรรม มีซากปรักหักพังของวิหารและโรงละครกรีกประมาณ 500 ปีก่อนคริสต์ศักราช บางส่วนของกำแพงเมืองและป้อมปราการ ทวิอัฒจันทร์ของโรมัน และสุสานใต้ดินหลายแห่ง เป็นสถานที่เกิดของอาร์คิมิดีส นักคณิตศาสตร์และวิศวกรชาวกรีก เป็นเมืองเก่าแก่อายุ 2,700 ปี มีบทบาทสำคัญในยุคโบราณ หนึ่งในมหาอำนาจในโลกแห่งเมดิเตอร์เรเนียน
เมืองนี้ก่อตั้งขึ้นโดยชาวอาณานิคมโครินเทียน ต่อมาเป็นเมืองใหญ่ที่สุดและสำคัญมาก ได้ขยายอิทธิพลไปทั่วทั้งเกาะและตอนใต้ของอิตาลี ชาวไบแซนไทน์เข้าครอบครองใน ค.ศ. 535 และสถาปนาเป็นเมืองหลวงของซิซิลี เมืองนี้หมดความสำคัญลงในสมัยกลาง ในยุคปัจจุบัน เมืองได้รับลงทะเบียนเป็นมรดกโลกจากยูเนสโกร่วมกับเนโกรโปลิสแห่งปันตาลีกา บริเวณใจกลางของเมืองมีประชากรราว 125,000 คน
นอวีซาด
นอวีซาด () เป็นเมืองในประเทศเซอร์เบีย และเป็นเมืองหลวงของจังหวัดปกครองตนเองวอยวอดีนา ตั้งอยู่ริมฝั่งแม่น้ำดานูบ ทางตอนเหนือของประเทศ มีพื้นที่ 1,105 ตารางกิโลเมตร และมีประชากร 341,625 คน
โอลดัม
โอลดัม ( ) เป็นเมืองในเกรตเตอร์แมนเชสเตอร์ ประเทศอังกฤษ เมืองมีชื่อเสียงในศตวรรษที่ 19 ในฐานะศูนย์กลางการผลิตสิ่งทอระหว่างประเทศ เป็นเมืองรุ่งเรืองในยุคปฏิวัติอุตสาหกรรม เป็นเมืองแรก ๆ ของเมืองอุตสาหกรรม และกลายเป็น "หนึ่งในศูนย์กลางอุตสาหกรรมผ้าฝ้ายและสิ่งทอที่สำคัญที่สุดแห่งหนึ่งในอังกฤษ" ณ จุดสูงสุด ถือเป็นเมืองผลิตฝ้ายมากที่สุดในโลก ผลิตฝ้ายมากกว่าฝรั่งเศสและเยอรมนีรวมกัน อุตสาหกรรมสิ่งทอในโอลดัมเริ่มตกต่ำในช่วงกลางศตวรรษที่ 20 และโรงงานสุดท้ายปิดลงในปี ค.ศ. 1998
ปัจจุบันเมืองโอลดัมเป็นเมืองโดดเด่นด้านที่พักอาศัย และเป็นศูนย์กลางการสนับสนุนการศึกษาและศิลปะการแสดง เมืองมีประชากร 103,544 คน มีพื้นที่ราว 26 ตร.ไมล์ (67 ตร.กม.)
กาเกาเซีย
กาเกาเซีย หรือ จังหวัดปกครองตนเองกาเกาเซีย () เป็นหนึ่งในสองจังหวัดปกครองตนเองของสาธารณรัฐมอลโดวา กาเกาเซียตั้งอยู่ทางตอนใต้ของมอลโดวา มีพื้นที่ 1,832 ตารางกิโลเมตร มีประชากร 160,700 คน โดยมีเมืองหลวงและเมืองใหญ่ที่สุดอยู่ที่คอมรัต (Comrat ) กาเกาเซียมีภาษาราชการ 3 ภาษา ประชากรส่วนใหญ่มีเชื้อสายเติร์ก และไม่เห็นด้วยกับรัฐบาล จึงต้องการผลักดันให้ดินแดนกาเกาเซียเป็นเอกราชจากมอลโดวา
สาธารณรัฐมอลโดวา
คอมรัต
คอมรัต () เป็นเมืองในประเทศมอลโดวา และเป็นเมืองหลวงของกาเกาเซีย หรือ จังหวัดปกครองตนเองกาเกาเซีย ตั้งอยู่ทางตอนใต้ของประเทศ มีประชากร 23,429 คน
พุนต์แลนด์
พุนต์แลนด์ () หรือ รัฐพุนต์แลนด์แห่งโซมาเลีย () เป็นดินแดนปกครองตนเองภายใต้ประเทศโซมาเลีย โดยไม่ได้มีเป้าหมายเพื่อเป็นเอกราช แต่เพื่อต้องการปฏิรูประบบบริหารให้เกิดความชอบธรรม พุนต์แลนด์มีพื้นที่ติดกับแหลมแอฟริกา มีพรมแดนทางทิศตะวันตกติดกับโซมาลีแลนด์ ทิศใต้ติดกับโซมาเลีย มีพื้นที่ทางทิศเหนืออ่าวเอเดน ทิศตะวันออกติดกับมหาสมุทรอินเดีย และทิศตะวันตกติดกับประเทศเอธิโอเปีย
พุนต์แลนด์ใช้ภาษาโซมาเลียเป็นภาษาราชการ 
ภาษาเขียนที่ใช้กันในพุนต์แลนด์ มีดังนี้
ประชากรส่วนใหญ่นับถือศาสนาอิสลามนิกายซุนนี
กาโรเว
กาโรเว หรือ (; ) เป็นเมืองในประเทศโซมาเลีย และเป็นเมืองหลวงของรัฐพุนต์แลนด์ ซึ่งเป็นรัฐปกตรองตนเองของโซมาเลีย เมืองนี้สร้างขึ้น ในศตวรรษที่ 19 โดย สุลต่าน Majeerteen แล้วต่อมาก็ถูกยึดครองโดยอิตาลี และรวมอยู่ใน อิตาเลียนโซมาลิแลนด์ เมืองนี้มีประชากร 57,300 คน
โบซาโซ
โบซาโซ หรือ (; ) เป็นเมืองในประเทศโซมาเลีย และเป็นใหญ่ที่สุดเมืองหลวงในรัฐพุนต์แลนด์ ซึ่งเป็นรัฐปกตรองตนเองของโซมาเลีย ตั้งอยู่ทางเหนือของประเทศ ติดกับอ่าวเอเดน มีประชากร 700,000 คน เมืองนี้ค่อนข้างสงบเมื่อเทียบกับเมืองทางใต้ของโซมาเลีย
ท่อเลือดแดงส่วนท้องโป่งพอง
เอออร์ตาส่วนท้องโป่งพอง คือภาวะที่หลอดเลือดเอออร์ตาส่วนท้องมีขนาดใหญ่กว่าปกติ (มีเส้นผ่านศูนย์กลางมากกว่า 1.5 เท่า ของขนาดปกติ) และเป็น aortic aneurysm ที่พบบ่อยที่สุด ส่วนใหญ่เกิดใต้หลอดเลือดแดงไต (infrarenal) แต่ก็อาจมีเกิดเหนือหลอดเลือดแดงไต (suprarenal) และที่หลอดเลือดแดงไต (pararenal) ได้ อาจกินบริเวณลามไปถึงหลอดเลือดแดงขาหนีบได้ด้วย
AAA ส่วนใหญ่เกิดในคนอายุ 65-75 ปี ส่วนใหญ่พบในผู้ชายและผู้ที่สูบบุหรี่ มักไม่ทำให้มีอาการ บางครั้งอาจทำให้มีอาการปวดท้องหรือปวดหลัง (เนื่องจากหลอดเลือดที่โป่งไปเบียดเนื้อเยื่อข้างเคียง) หรือปวดขา (เนื่องจากรบกวนการไหลของเลือด) ภาวะแทรกซ้อนที่สำคัญที่สุดของ AAA คือการแตก ซึ่งมีอันตรายถึงชีวิต เลือดจำนวนมากจะไหลเข้าไปในช่องท้อง ทำให้เสียชีวิตได้ภายในเวลาไม่กี่นาที อัตราตายของผู้ป่วย AAA แตก ที่เข้ารับการรักษาในโรงพยาบาลอยู่ที่ 60-90%
การผ่าตัดรักษา AAA มีความเสี่ยงสูงมาก ศัลยแพทย์มักให้คำแนะนำว่าผู้ป่วยที่มี AAA ขนาดใหญ่ (เส้นผ่านศูนย์กลางมากกว่า 5.5 เซนติเมตร) จะมีความเสี่ยงที่จะเกิดการแตกมากกว่าความเสี่ยงที่จะเกิดผลแทรกซ้อนจากการผ่าตัด วิธีการผ่าตัดทำได้ทั้งแบบเปิดหน้าท้องเข้าไปซ่อมแซมหลอดเลือด และแบบ endovascular ที่สอดหลอดเลือดเข้าไปทางหลอดเลือดแดงขาหนีบแล้วไปขึ้นรูปภายใน